Vartiomies (sarjakuvahahmo)

**Vartiomies** (), oikealta nimeltään **Robert ”Bob” Reynolds**, ja **Tyhjyys** () ovat Marvel-kustantamon sarjakuvissa esiintyvä supersankari ja superroisto. Hahmon loivat alun perin Paul Neary ja Jae Lee, yhdessä Rick Veitchin avutuksella. Hahmo teki ensiesiintymisensä oman sarjakuvansa *The Sentry* ensimmäisessä numerossa vuonna 2000.

## Historia
### Vartiomies ja Marvel-universumi
Siviili nimeltä Bob Reynolds muistelee olleensa Vartiomies, supersankari, joka oli saanut erikoisesta seerumista ”miljoonan räjähtävän auringon voimat”. Hän tunsi arkkivihollisensa, Tyhjyyden, olevan tulossa takaisin, ja yritti siksi varoittaa myös muita Marvel-universumin hahmoja tästä. Kukaan heistä ei kuitenkaan muistanut Vartiomiehen olemassaoloa.

Hahmojen muistot sekä Vartiomiehestä että Tyhjyydestä kuitenkin palaavat, kun Reynolds keskustelee heidän kanssaan. Vartiomies oli aikoinaan auttanut Enkeliä pääsemään yli putoamisen pelosta. Peter Parker puolestaan oli saavuttanut mainetta ja voittanut myös Pulitzer-palkinnon Vartiomiehestä ottamallaan valokuvalla. Hulk ei ollut koskaan unohtanut Vartiomiestä, ja tunsi tämän myös nimellä ”Kultainen mies”. Vartiomiehen ansiosta, Hulk oli aikoinaan nähty hyvänä ja siviilit olivat ihailleet häntä. Herra Fantastinen muisti Vartiomiehen olleen hänen paras ystävänsä, ja Ihmenelosten seikkailleen monesti tämän kanssa. Myös siviilien muistot Vartiomiehestä alkoivat pikkuhiljaa palata. Näiden joukossa oli myös Billy Turner, joka oli aikoinaan toiminut Vartiomiehen apurina koodinimellä Tiedustelija () ja oli aikoinaan arpeutunut ja menettänyt Tyhjyydelle toisen kyynärvartensa. Tutkiessaan asiaa, Reynolds ja Herra Fanstinen saavat selville, että Tyhjyys oli oikeasti Reynoldsin toinen sivupersoona Vartiomiehen ohella. Reynolds oli aikoinaan maailman pelastamiseksi hävittänyt lähes kaikkien Maan asukkaiden, myös itsensä, päästä kaikki muistot Vartiomiehestä. Kun Tyhjyys lopulta saa vallan Reynoldsin kehosta ja hyökkää Yhdysvaltain itärannikolle, Reynolds työskenteli yhdessä Herra Fantastisen ja Tohtori Oudon kanssaa poistaakseen ihmisten mielestä kaikki muistot Vartiomiehestä jälleen kerran.

### Kostajien jäsenenä
Reynolds nähtiin seuraavan kerran superrikollisille rakennetussa vankilassa nimeltä Lautta, jonne hän oli antanut itsensä joutua vangittavaksi vapaaehtoisesti vaimonsa Lindy Leen murhasta. Kun Electro järjesti superikollisille valtavan joukkopaon Lautalta, Reynolds yritti puolustaa useita henkilöitä Carnagelta ennen kuin lopulta lentää avaruuteen ja repii tämän siellä kahtia.

Kostajat saavat lopulta selville, että Mastermind, oli Vartiomiehen vihollisiin kuuluneen Kenraalin ohjeistamana istuttanut Reynoldsin mieleen psyykkisen ”viruksen”, joka oli heikentänyt hänen muistiaan. Hän oli avunpyyntönä istuttanut alitajuisesti muistojaan sarjakuvapiirtäjä Paul Jenkinsin mieleen, joka oli sittemmin istuttanut nämä muistot sarjakuviin. Kostajat jäljittivät lopulta Reynoldsin ja näyttivät tälle, että Lindy oli yhä elossa. Vartiomies päättää sen jälkeen paeta, ja herää myöhemmin hänen ja Lindyn yhteisessä asunnossa. Hänen ulkoänkönsä oli samalla muuttunut, ja hän eli siitä lähtien elämää tavallisena miehenä.

Kun Kostajat lopulta löytävät hänet, Reynolds varoittaa näitä jälleen Tyhjyyden palkuusta, ja väittää, ettei tällä kertaa voi itse pysäyttää häntä. Tyhjyys saapuu lopulta, täysin Reynoldsista irtaantuneena hahmona, ja hyökkää Kostajien kimppuun. Emma Frost vapauttaa Reynoldsin viruksen vallasta, ja palauttaa tämän muistot, minkä jälkeen Vartiomies liittyy Kostajiin. Vartiomiehen oli tukikohta Vahtitorni () sijaitsi Stark-tornin huipulla, missä se oli aiemmin ollut piilotettuna muilta ihmisiltä.

Kykenemättömänä hyväksymään sen, että hän, Robert Reynolds ja Tyhjyys ovat yksi ja sama henkilö, Vartiomies päättää mennä tapaamaan psykiatriaan Cornelius Worthiä, ja hänen persoonallisuutensa alkavat jatkuvasti vaihdella. Vartiomies selittää, etteivät hän ja Tyhjyys edusta Reynoldsia kokonaisuudessaan, koska heillä ei ollut toistensa muistoja. Vartiomies paljastaa seerumin, josta Reynolds aikoinaan sai voimansa teini-ikäisenä, olleen epäonnistunut yritys luoda uudelleen sama supersotilasseerumi, josta Kapteeni Amerikka oli aikoinaan saanut voimansa. Vartiomies hyvästeli sen jälkeen Worthin, ja päättää itse etsiä vastauksia.

Tyhjyys väittää Reynoldsin ottaman seerumin olleen paljon voimakkaampi kuin tavallisen supersotilasseerumin. Hallitus oli kuitenkin pitänyt häntä liian vaarallisena, koska hänen vertaan olisi voitu käyttää luomaan lisää seerumia. Siksi hänet oli aikoinaan yritetty tappaa monta kertaa. Raivostuneensa tästä, Vartiomies heitti Tyhjyyden Aurinkoon, ja kertoi tälle, ettei tarvinnut häntä enää tasapainoittamaan omaa hyvyyttään. Tyhjyys lupaa kuitenkin palata.

## Muissa medioissa
### Elokuvat
* Robert "Bob" Reynolds esiintyy sekä Vartiomiehenä että Tyhjyytenä Marvel Cinematic Universen (MCU) elokuvissa, näyttelijänään Lewis Pullman.
** Hahmo teki ensiesiintymisensä elokuvassa *[[Thunderbolts*]]* (2025). Tämä versio oli entinen huumeriippuvainen, joka oli elämänsä järjestykseen saamiseksi ilmoittautunut vapaaehtoiseksi Valentina Allegra de Fontainen ja hänen yhtiönsä OXE:n järjestämään Vartiomies-projektiin, jonka todellinen tarkoitus oli luoda uusi Kostajiakin voimakkaampi supersankari. Hänen luultiin alun perin kuolleen kokeissa, niin kuin muiden vapaaehtoisten. Mutta kun CIA:n johtajaksi noussut de Fontaine oli myöhemmin OXE:n kautta lähettänyt Yelena Belovan, John Walkerin, Ava Starrin ja Antonia Dreykovin tuhoamaan toisensa ja samalla myös kaikki todisteet Vartiomies-projektin olemassaolosta, paljastui, että Reynolds oli yhä elossa. Kun de Fontaine lopulta opetti Reynoldsin hallitsemaan voimiaan, ja teki tästä virallisesti Vartiomiehen, Reynolds kuitenkin alkoi kapinoida de Fontainea vastaan. Reynolds selvisi jopa hengissä häneen asennetun tappokytkimen aktivoimisesta, jolloin Tyhjyys otti hänen kehonsa hallintaansa ja alkoi peittää koko New Yorkin yliluonnolliseen pimeyteen. Ukonnuolet (joihin kuuluivat Belova, Walker, Starr, Alexei Shostakov ja Bucky Barnes) auttoivat Reynoldsia kuitenkin saamaan kehonsa jälleen hallintaan. de Fontaine huijaa sekä Ukonnuolet että Reynoldsin myöhemmin tiedotustilaisuuteen, jossa väittää koonneensa nämä yhteen uudeksi supersankariryhmäksi nimeltä Uudet Kostajat.
** Bob Reynolds / Vartiomies tulee esiintymään myös elokuvassa **' (2026).

=== Videopelit ===
* Vartiomies ja Tyhjyys esiintyvät [[Nintendo DS]] -versiossa **':sta, ääninäyttelijöinään Nolan North.
* Vartiomies ja Tyhjyys esiintyvät pelattavina hahmoina *[[Marvel Super Hero Squad Online]]ssa*, ääninäyttelijöinään Charlie Adler.
* Vartiomies ja Tyhjyys esiintyvät pelattavina hahmoina *issa*.
* Vartiomies ja Tyhjyys esiintyvät pelattavina hahmoina *[[Marvel Puzzle Quest]]issa*.
* Vartiomies ja Tyhjyys esiintyvät *[[Lego Marvel's Avengers]]*.
* Vartiomies ja Tyhjyys esiintyvät pelattavina hahmoina *[[Marvel Future Fight]]*.
* Vartiomies ja Tyhjyys esiintyvät *[[Marvel Snap]]issä*.
* Vartiomies ja Tyhjyys esiintyvät pelattavina hahmoina *Marvel Mystic Mayhemissä*, ääninäyttelijänään Dustin Rubin.

## Lähteet

## Aiheesta muualla
* Vartiomies (Robert Reynolds) Marvel.comissa